# CE de la Girafa

CE de la Girafa (CE Camelopardalis) és una estrella variable de magnitud aparent mitjana +4,60. Enquadrada en la constel·lació boreal de la Girafa, és la sisena estrella més brillant de la mateixa.
CE de la Girafa és una supergegant blanca de tipus espectral A0I, semblant a Deneb (α Cygni) o 6 de Cassiopea. No hi ha consens pel que fa a la seva temperatura superficial; mentre un estudi dona un valor de 11.040 K, un altre rebaixa aquesta xifra a 9730 K. La seva lluminositat bolomètrica -considerant totes les longituds d'ona- és molt elevada, 62.700 vegades més gran que la lluminositat solar. D'altra banda, el seu diàmetre angular -0,886 ± 0,009 mil·lisegons d'arc- permet estimar de manera aproximada el seu diàmetre real. Atès que s'hi troba a 2.500 anys llum d'acord amb la nova reducció de les dades de paral·laxi del satèl·lit Hipparcos, el seu diàmetre resulta ser 73 vegades més gran que el del Sol, equivalent a 0,34 ua. Gira sobre si mateixa amb una velocitat de rotació projectada de 39 km/s.
CE de la Girafa posseeix una massa estimada de 14,95 ± 0,4 masses solars. S'hi troba immersa en una nebulosa de reflexió i és membre de l'Associació estel·lar Cam OB1. Catalogada com variable Alfa Cygni, la seva variació de lluentor és de tot just 0,03 magnituds.

## Referències

* ↑ «Spectral classification of middle-type supergiants in the photographic infrared». Publications of the Astronomical Society of the Pacific, 1981, pàg. 45–49. DOI: 10.1086/130773.
* ↑ Afirmat a: Catalogue of Stellar Photometry in Johnson's 11-color system. Llengua del terme, de l'obra o del nom: anglès. Data de publicació: 2002.
* ↑ Andrea Fabiana Torres «Fundamental parameters of B supergiants from the BCD system. I. Calibration of the (λ_1, D) parameters into Teff» (en anglès). Astronomy and Astrophysics, 1, 27-03-2009, pàg. 297–320. DOI: 10.1051/0004-6361/200811147.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 «Atmospheres of A-type supergiants» (en anglès). Astronomy and Astrophysics, 1972, pàg. 369–380.
* ↑ V* CE Cam -- Star in Nebula (SIMBAD)
* ↑ Camelopardalis (The Bright Star Catalogue)
* ↑ Zorec, J.; Cidale, L.; Arias, M. L.; Frémat, Y.; Muratore, M. F.; Torres, A. F.; Martayan, C. «Fundamental parameters of B supergiants from the BCD system. I. Calibration of the (λ_1, D) parameters into Teff». Astronomy and Astrophysics, 501, 1, 2009. pp. 297-320.
* 1 2 Hohle, M. M.; Neuhäuser, R.; Schutz, B. F. «Masses and luminosities of O- and B-type stars and red supergiants». Astronomische Nachrichten, 331, 4, 2010. p. 349.
* ↑ Royer, F.; Grenier, S.; Baylac, M.-O.; Gómez, A. E.; Zorec, J. «Rotational velocities of A-type stars in the northern hemisphere. II. Measurement of v sin i». Astronomy and Astrophysics, 393, 2002. pp. 897-911.
* ↑ CE Camelopardalis Arxivat 2016-03-04 a Wayback Machine. (The Bright Star Catalogue)
* ↑ CE Cam (General Catalogue of Variable Stars)